CELEX: 32013D0309
Language: lt
Date: 1371600000000
Title: 2013/309/ES: 2013 m. birželio 19 d. Komisijos įgyvendinimo sprendimas, kuriuo iš dalies keičiamos Sprendimo 2006/168/EB II, III ir IV priedų nuostatos dėl į Sąjungą importuojamiems galvijų embrionams taikomų tam tikrų veterinarinio sertifikavimo reikalavimų (pranešta dokumentu Nr. C(2013) 3704)  Tekstas svarbus EEE

25.6.2013   
            
            
               LT
            
            
               Europos Sąjungos oficialusis leidinys
            
            
               L 172/32
            
         KOMISIJOS ĮGYVENDINIMO SPRENDIMAS
   2013 m. birželio 19 d.
   kuriuo iš dalies keičiamos Sprendimo 2006/168/EB II, III ir IV priedų nuostatos dėl į Sąjungą importuojamiems galvijų embrionams taikomų tam tikrų veterinarinio sertifikavimo reikalavimų
   (pranešta dokumentu Nr. C(2013) 3704)
   (Tekstas svarbus EEE)
   (2013/309/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių (1), ypač į jos 9 straipsnio 1 dalies pirmos pastraipos b punktą,
   kadangi:
   
               (1)
            
            
               2006 m. sausio 4 d. Komisijos sprendimo 2006/168/EB, nustatančio gyvūnų sveikatos ir veterinarinio sertifikavimo reikalavimus galvijų embrionų importui į Bendriją ir panaikinančio Sprendimą 2005/217/EB (2), I priede pateiktas trečiųjų šalių, iš kurių valstybės narės turi leisti importuoti galvijų embrionus (toliau – embrionai), sąrašas. Jame taip pat išdėstytos su konkrečiomis gyvūnų ligomis susijusios papildomos garantijos, kurias turi suteikti tame priede išvardytos šalys;
            
         
               (2)
            
            
               Sprendime 2006/168/EB taip pat nurodyta, kad valstybės narės turi leisti importuoti embrionus, atitinkančius to sprendimo II, III ir IV prieduose pateiktuose veterinarijos sertifikatų pavyzdžiuose išdėstytus gyvūnų sveikatos reikalavimus;
            
         
               (3)
            
            
               Izraelis įtrauktas į Sprendimo 2006/168/EB I priedo sąrašą kaip šalis, iš kurios galima į Sąjungą importuoti in vivo ir in vitro gautus galvijų embrionus. Tačiau remiantis turima informacija pastaraisiais metais jų nebuvo importuota į Sąjungą;
            
         
               (4)
            
            
               2012 m. lapkričio mėn. Izraelis pranešė Pasaulinei gyvūnų sveikatos organizacijai (OIE) apie pirmuosius pieninių karvių susirgimo žvyneline atvejus. 2013 m. kovo mėn. Izraelis pranešė OIE, kad liga toliau plinta į pietus ir vakarus nuo pradinio protrūkio vietos ir ja užsikrėtė dar daugiau pieninių bandų;
            
         
               (5)
            
            
               žvynelinė yra virusinė liga, įtraukta į 1992 m. gruodžio 17 d. Tarybos direktyvos 92/119/EEB, nustatančios Bendrijos bendrąsias tam tikrų gyvūnų ligų kontrolės priemones ir konkrečias priemones nuo kiaulių vezikulinės ligos (3), I priedą kaip liga, apie kurią privaloma pranešti. Šiuo metu Sąjungoje žvynelinės nėra;
            
         
               (6)
            
            
               remiantis OIE sausumos gyvūnų sveikatos kodekso 4.7.14 straipsniu, žvynelinė priskiriama 4 kategorijai, kuriai priklauso ligos ar užkratai, kurių atžvilgiu yra atlikta tyrimų, rodančių, kad gali susidaryti ne nereikšminga užkrėtimo perkeliant embrionus rizika, net jei nuo surinkimo iki perkėlimo embrionai tvarkyti tinkamai, kaip nustatyta Tarptautinės embrionų perkėlimo sąjungos parengtame vadove. Sąjungos teisės aktai dėl prekybos galvijų embrionais ir jų importo iš trečiųjų šalių atitinka minėtą vadovą;
            
         
               (7)
            
            
               OIE sausumos gyvūnų sveikatos kodekso 11.12.10 straipsnyje pateikiamos rekomendacijos dėl galvijų embrionų ir oocitų importo iš šalių, kurios laikomos užkrėstomis žvyneline;
            
         
               (8)
            
            
               šiuo metu Sprendimo 2006/168/EB II, III ir IV prieduose pateiktuose veterinarijos sertifikatų pavyzdžiuose nėra reikalavimų dėl žvynelinės. Todėl kyla rizika, kad žvynelinė pateks į Sąjungą importuojant embrionus iš trečiųjų šalių, kuriose ši liga yra;
            
         
               (9)
            
            
               todėl tikslinga įtraukti gyvūnų sveikatos reikalavimus, susijusius su žvyneline, į Sprendimo 2006/168/EB II, III ir IV prieduose pateiktus veterinarijos sertifikatų pavyzdžius, laikantis OIE sausumos gyvūnų sveikatos kodekso rekomendacijų;
            
         
               (10)
            
            
               todėl Direktyvos 2006/168/EB II, III ir IV priedai turėtų būti atitinkamai iš dalies pakeisti;
            
         
               (11)
            
            
               siekiant išvengti prekybos trukdymų, pereinamuoju laikotarpiu laikantis tam tikrų sąlygų reikėtų leisti naudoti veterinarijos sertifikatus, išduotus pagal Sprendimo 2006/168/EB redakciją, galiojusią prieš nustatant pakeitimus šiuo sprendimu;
            
         
               (12)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/168/EB II, III ir IV priedai pakeičiami šio sprendimo priedo tekstu.
   2 straipsnis
   Pereinamuoju laikotarpiu iki 2013 m. rugsėjo 1 d. valstybės narės leidžia importuoti galvijų embrionų siuntas iš trečiųjų šalių, jei prie jų yra pridedamas iki 2013 m. liepos 31 d. išduotas veterinarijos sertifikatas, parengtas pagal Sprendimo 2006/168/EB redakcijos, galiojusios prieš nustatant pakeitimus šiuo sprendimu, II, III ir IV prieduose pateiktus pavyzdžius.
   3 straipsnis
   Šis sprendimas taikomas nuo 2013 m. rugpjūčio 1 d.
   4 straipsnis
   Šis sprendimas skirtas valstybėms narėms.
   
      Priimta Briuselyje 2013 m. birželio 19 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 302, 1989 10 19, p. 1.
   
      (2)  OL L 57, 2006 2 28, p. 19.
   
      (3)  OL L 62, 1993 3 15, p. 69.
   
      PRIEDAS
      “
            II PRIEDAS
            
               
                  In vivo gautų galvijų embrionų, surinktų laikantis tarybos direktyvos 89/556/EEB nuostatų, importui skirto veterinarijos sertifikato pavyzdys
            
            
               
            
               
            
               
         
         
            III PRIEDAS
            
               
                  In vitro gautų galvijų embrionų, pradėtų naudojant tarybos direktyvą 88/407/EEB atitinkančią spermą, importui skirto veterinarijos sertifikato pavyzdys
            
            
               
            
               
            
               
            
               
         
         
            IV PRIEDAS
            
               
                  In vitro gautų galvijų embrionų, pradėtų naudojant spermą iš eksportuojančios šalies kompetentingos institucijos patvirtintų spermos surinkimo arba saugojimo centrų, importui skirto veterinarijos sertifikato pavyzdys
            
            
               
            
               
            
               
            
               
         “